Simon Helg

Simon Tomas Helg (født 10. april 1990) er en svensk fotballspiller som spiller for IF Brommapojkarna. 

Helg har tidligere spilt for Hammarby IF og GIF Sundsvall i Allsvenskan, Åtvidabergs FF i Superettan, samt landslagsfotball for aldersbestemte lag for Sverige.

Klubbkarriere 
Helg begynte karrieren som fotballspiller i Skogstorp GoIF, og spilte for IFK Eskilstuna i ett år før han ble hentet til Hammarby IF. Helg spilte tre sesonger for klubben i Allsvenskan, før klubben rykket ned til Superettan. Helg forble i klubben i et forsøk på opprykk, men gikk etter to sesonger til GIF Sundsvall. Helg var med da GIF Sundsvall rykket ned til Superettan etter 2012-sesongen, og var med da de rykket opp igjen etter 2014-sesongen.

Landslagskarriere 
Helg spilte 18 kamper og scoret to mål for Sveriges U17-lag fra 2005 til 2007, samt spilte elleve kamper og scoret to mål for Sveriges U19-lag fra 2008 til 2010.

Referanser

Eksterne lenker 
 
 «Simon Helg», profil på SvFFs hjemmeside 

Svenske fotballspillere
Fotballspillere for IFK Eskilstuna
Fotballspillere for Hammarby IF
Fotballspillere for Hammarby Talang FF
Fotballspillere for GIF Sundsvall
Fotballspillere for Östers IF
Fotballspillere for IF Brommapojkarna
Personer fra Eskilstuna
Fødsler i 1990